जापानी संवाद नीले रंग में कोरियाई संवाद पीले रंग में
(कोरियाई भाषा में) उसका नाम कोह हंसू है।
और सुना है कि वह कइयों की मौत का ज़िम्मेदार है।
वह जापान के एक बेहद शक्तिशाली आदमी के लिए बुरे काम करता है।
ऐसी बातें सुनकर, सोच में पड़ जाता हूँ,
क्या अब वह उनमें से एक है?
या वह अब भी हम में से एक है?
किसे पता। मुझे बस यह पता है कि उसके दाम उचित हैं।
वह सताता नहीं है और वह झंझटी लोगों को बर्दाश्त नहीं करता है।
उसके लिए यहाँ खाना पकाने वाली महिले ने
मुझे बताया कि वह एक ही शर्ट दोबारा नहीं पहनता है।
वह एक बार इस्तेमाल करता है और फिर फेंक देता है।
कल्पना कर सकते हो? वह ख़ुद को समझता क्या है?
वह ऐसा आदमी है जो जीवन और दुनिया के क्रम को समझता है।
वह मेरे पिताजी को सम्मान जताने दो बार आया था।
वे एक-दूसरे को काफ़ी पसंद करने लगे हैं।
पर, जियुन, क्या तुम्हारे पिताजी को लगता है कि वह यहाँ बसेगा?
या वह वापस ओसाका लौट जाएगा?
शायद ख़ुद का घर बनाकर…
वह शायद यहीं बस जाए।
शायद वह यहीं बसेगा।
-चुप रहो! -पर पिताजी। एक हाथ लंबी। यही नियम है।
मेरे हाथ की लंबाई!
तुम्हें लगता है कि मैं एक नन्हे बच्चे की हाथ की लंबाई के आधार पर
अपना दाम तय करूँगा?
सर, कृपया।
बीच में मत पड़ो।
इस अपमान की ज़िम्मेदारी तुम्हारे बेटे को उठानी होगी।
पर अगर तुम चाहो, तो मैं तुम्हारा हाथ खींचकर लंबा कर सकता हूँ।
मैं इन्हें खरीदूँगा।
पाँच येन में 20 क्रोकर।
मेरे आभार के रूप में।
नहीं चाहिए।
श्री कोह हंसू!
मिन जिन ली की किताब पर आधारित
पचिंको
टोक्यो
(जापानी में) क्या सभी को मज़ा आ रहा है?
मैं अभी-अभी हमारे दूल्हा और दुल्हन के माता-पिता से मिला।
अब मैं समझा कि हमारी जोड़ी को उनका सुंदर रूप कहाँ से मिला!
तो हर कोई मुझे असफल देखना चाहता है।
यह सच नहीं है। हमें हमेशा बुरा मत समझो।
मैं कोशिश करूँगा।
जब से तुम अमरीका गए हो, यह देश काफ़ी बदल चुका है।
कई लोग बहुत जल्दी काफ़ी पैसे कमा रहे हैं।
वह लोग जिनका कुछ साल पहले नामोनिशान तक नहीं था।
शायद इस देश को उन्हीं लोगों की ज़रूरत है।
पचिंको के मालिक के बेटे जैसे लोगों की?
मैं मज़ाक कर रहा था! तुम और मैं पुराने दोस्त हैं।
मुझे अभी-अभी कुछ याद आया जो तुमने तब कहा था जब हम बच्चे थे।
क्या?
तुमने कहा था कि तुम्हारे पिता ने तुमसे कहा था
कि पक्का कोरियाई लोगों का पालन-पोषण कुत्तों ने किया होगा।
वरना हमारी तरह खाना उठाकर खाने ने बजाय
वे झुककर क्यों खाते हैं?
-मैंने सच में इतनी बुरी बात कही थी? -हाँ।
तब हम बच्चे थे।
पक्का मेरे पिताजी ने ग़लत सुना होगा।
ख़ैर, श्री आबे के साथ कोल्टन की भागीदारी करवाकर तुम लोगों ने समझदारी का काम किया।
वह यहाँ के सबसे अच्छे डेवलपर हैं। उनका यहाँ अच्छा बोलबाला है।
बेशक़ वित्त मंत्रालय के आधे लोग
उनकी बेटी की शादी में आए हैं। इससे मदद होगी।
सही कहा, हम में से कई यहाँ मौजूद हैं।
पर चिंता न करो। ऐसी टाई के साथ, तुम यहीं के लगते हो।
मुझे अंदाज़ा लगाने दो।
अरमानी।
एरमेस। देखा, तुमने काफ़ी तरक्की की है।
यह देखना दिलचस्प होगा कि श्री आबे तुम्हारे बारे में क्या सोचते हैं।
नाचो, और नाचो
एक, दो, तीन, तैयार!
कृपया, क़रीब आएँ।
तुम काफ़ी जवान थे जब तुम यहाँ से गए थे, है न?
मैं 14 साल का था।
मैंने सुना कि तुम भी अमरीका में थी।
हाँ, कैंब्रिज में।
आह, हार्वर्ड।
बिज़नेस स्कूल।
और हार्वर्ड बिज़नेस स्कूल कैसा था?
मैंने अमरीकियों की मानसिकता के बारे में काफ़ी कुछ सीखा।
जैसे?
अमरीकियों को खेल बेहद पसंद हैं।
इसलिए सब कुछ बस खेल बन जाता है।
इसलिए जब भी मैं किसी से मिलती थी, ख़ासकर मर्दों से,
तो वे अनुमान लगाने वाला खेल खेलना चाहते थे,
"मैं कौन सी एशियाई हूँ?"
क्लासिक खेल। हमेशा पहले चीनी सोचते हैं।
शुक्र है कि जापानी दूसरे नंबर पर आता है।
तुम्हें तो बस दो देशों से गुज़रना पड़ा।
मैं क़िस्मतवाला हूँगा अगर कोरिया पहले चार में भी आया।
अगर मैं जवाब देने के मूड में न रहूँ, तो मैं बस सिर हिला देता था जब वे जापान कहते थे।
यह पूरी तरह से ग़लत भी नहीं है, है न?
नहीं। पूरी तरह से ग़लत नहीं है।
-श्री टॉम! -श्री आबे!
आपका दामाद अच्छा कमाने वाला प्रतीत होता है। आप क़िस्मतवाले हैं!
मेरी बेटी की ख़ातिर, मुझे आशा है।
मैं आपका परिचय हमारे दल के सबसे नए सदस्य से करवाता हूँ।
यह हमारे न्यूयॉर्क ऑफ़िस से श्री बेक हैं।
मुझे बुलाने के लिए शुक्रिया। यह मेरे लिए सम्मान की बात है।
तुम्हारा ब्लड ग्रुप क्या है?
मेरा ब्लड ग्रुप ओ है।
समझा। तो तुम आशावादी हो।
इस दुनिया में, यह उत्तरजीविता की सहज प्रवृत्ति है।
चलो देखते हैं कि यह तुम्हारे किस काम आता है।
कृपया पार्टी का मज़ा लो।
ए। वह क्या कह रहे थे?
शायद वह मेरी वफ़ादारी को लेकर चिंतित हैं।
अरे, हाँ। यह कोरियाई बनाम जापानी वाली स्थिति।
लोग यह बस भूल क्यों नहीं जाते, पता है?
यह अब अतीत है। यह बीत चुका है।
ख़ैर, तुम श्री आबे को भरोसा दिला सकते हो कि उन्हें मेरी चिंता करने की ज़रूरत नहीं है।
मैं शिफ़लीज़ के प्रति वफ़ादार हूँ।
और वह इसलिए क्योंकि वे मुझे वेतन देते हैं।
ओसाका
क्युंगही, उठो।
भावज, खाने का समय हो गया है।
सॉलोमन कहाँ है?
टोक्यो में, याद है? उस बड़े सौदे पर काम कर रहा है।
सुन्जा। हमें हमेशा से पता था, है न?
कि वही यह करने में सफल होगा।
वह अच्छा लड़का है।
अब चलो खाएँ।
क्या तुम मेरी देखभाल करके थक नहीं गई हो?
ऐसी बातें मत कहो।
देखो, मैंने तुम्हारा पसंदीदा बनाया है।
तुम खाली पेट दवाई नहीं ले सकती।
चलो भी, बहुत हुआ।
सुन्जा,
मुझे दवाई नहीं चाहिए।
कैसी बातें कर रही हो?
तुमने डॉक्टर की बात सुनी थी।
तुम्हें इससे लड़ना होगा।
सुन्जा, क्या हम काफ़ी समय से नहीं लड़ रहे हैं?
तुम बेतुकी बातें कह रही हो।
यह सब कैसे हुआ?
समय इतनी जल्दी कैसे गुज़र गया?
तुम अब भी कई साल जीयोगी।
ऐसा मत कहो।
तुम हमेशा सच कहा करती थी।
चाहे वह कितना ही कष्टदायक हो, तुम सच कहा करती थी।
अब मैं वह चेहरे अपने सपनों में
दोबारा देखती हूँ।
उन सभी के चेहरे जिन्हें हमने भूलने की कोशिश की।
शायद इसलिए क्योंकि मैं मृत्यु के क़रीब हूँ,
पर मैं उन सभी को याद करना चाहती हूँ।
उनके नाम,
उनके चेहरे…
काश मैं एक बार वापस जा सकती।
पर, सुन्जा,
मुझे सच-सच बताओ।
वह आदमी,
क्या तुम सच में उसके बारे में कभी नहीं सोचती?
या यह नहीं सोचती कि तुम्हारी ज़िंदगी कैसी होती
अगर तुमने अलग निर्णय लिया होता?
तुम मूर्ख हो, जानते हो?
मैं तुम्हें और तुम्हारे पूरे परिवार को समंदर में फेंक सकता हूँ।
सर, उसने कुछ ग़लत नहीं किया।
उसने मुझे यह नहीं बेचीं।
मैंने अपनी आँखों से देखा।
मेरे पास कुछ अतिरिक्त संतरे थे। हमने अदला-बदली की।
देखा, मैंने उससे पैसे नहीं लिए!
उस पर दोष मत डालिए। उसने कोई ग़लती नहीं की।
मुझे बताओ,
हम छोटी मछलियाँ क्यों नहीं बेचते हैं?
अगर हम उन्हें अंडे देने से पहले पकड़ें,
तो हम हमेशा घाटे में रहेंगे।
जिसका मतलब है कि हमारे पास कभी पर्याप्त नहीं होगा
और हम एक-दूसरे से लड़ते रहेंगे।
पर क्या हम अभी ही एक-दूसरे से नहीं लड़ रहे?
यहाँ से जाओ।
सुन्जा, इतना समय क्यों लगा दिया?
हमें चिंता हो रही थी।
क्यों? कुछ हुआ क्या, दोंगही?
नहीं।
बस श्रीमती किम।
इस बार यह सच है।
श्री री ने ख़ुद अपनी आँखों से देखा।
तुम्हारी गपशप ख़त्म नहीं हुई?
अब जाकर काम पर लगो।
मैं जान-बूझकर काम से दूर नहीं भाग रही हूँ।
श्रीमती किम ने उनके दिमाग़ में
शहरी जापानी बच्चों की कहानियाँ भर दी हैं कि
वे उन कोरियाई महिलाओं पर कीचड़ और मल फेंकते हैं
जो अब भी सफ़ेद पोशाक पहनने की हिम्मत करती हैं।
मैंने ऐसा कुछ नहीं देखा।
तुम्हें पता है वह महिला कितने गप्पे हाँकती है।
पर… सुन्जा, बस सुरक्षा के लिए, मैं नहीं चाहती कि तुम अकेली जाओ।
अपने साथ दोंगही या बोकही को क्यों नहीं ले जाती?
अरे, आप भी।
मैं नौ साल की उम्र से अकेली जा रही हूँ।
-फिर भी… -यहाँ हमें काफ़ी काम है।
आपने बोकही और दोंगही को आपकी मदद के लिए रखा है।
श्रीमती किम एक बेवकूफ़ महिला है जिन्हें कहानियाँ बनाना पसंद है।
तुम इतनी बड़बोली हो गई हो। इससे तुम मुसीबत में फँसोगी।
श्रीमती किम के अनुसार,
ज़िले का नया मछलियों का दलाल दिखने में काफ़ी सुंदर है।
सुन्जा, तुमने उसे देखा है?
यह क्या हल्ला है! वह आदमी इस लायक नहीं कि उस पर चर्चा की जाए।
यह पिछले तीन सालों से मुझे परेशान कर रहा है।
निर्माण दल ने उनके चारों ओर की ज़मीन पर काम भी शुरू कर दिया है।
श्री आबे मेरे पीछे पड़े हैं।
साथ ही मेरे बॉस रोज़ मुझे फ़ोन करके पूछते हैं,
कि वह कब ज़मीन बेचेगी।
हम बाज़ार के मूल्य से काफ़ी ज़्यादा, तीन उदार प्रस्ताव पेश कर चुके हैं।
हमारा पहला प्रस्ताव 295 मिलियन येन का था…
धन्यवाद, मैं संक्षिप्त वृतान्त पढ़ चुका हूँ। मुझे सब पता है।
-हेन गूंज। -हान गुम्जा।
वह 1929 में कोरिया से जापान आई थी।
वह और उनका परिवार युद्ध के तुरंत बाद टोक्यो में आ बसे थे।
वह लॉन्ड्री व्यवसाय चलाकर परिवार का पोषण करती थी।
और 1955 में, उनके परिवार ने 4,000 येन में ज़मीन का वह टुकड़ा खरीदा था।
उतने में तो आजकल यहाँ अच्छा खाना तक नहीं मिलता है।
यह पैसों के बारे में नहीं है। उनके लिए पैसे ज़रूरी नहीं हैं।
बेशक़ यह पैसों के बारे में है, नेओमी। यह हमेशा…
तुम उसे समझाओगे?
चूँकि तुम्हें सब पता है और तुम्हें मेरी मदद नहीं चाहिए,
मैं काम पर लौटती हूँ।
यह पेचीदा है।
-मुझे दिख रहा है। -हाँ।
बस इस सौदे पर ध्यान दो। सौदा पूरा करो।
मेरा वही इरादा है।
दो लाख लोगों की भीड़ ने सम्राट के अंतिम संस्कार में शामिल होने के लिए
मौसम का बहादुरी से मुक़ाबला किया।
जवान और बूढ़ों ने सम्मान जताया…
पता है, एक बार तुम मुझ पर चिल्लाए थे।
-पहले साल में जब मैं ऐनलिस्ट था। -क्या तुम उसके हक़दार थे?
…और सम्राट को विदा किया।
-हाँ, मैं हक़दार था। -अरे, मैं सराहना करता हूँ कि तुमने ग़लती मानी।
पहले साल में मैं और मेरे सहकर्मी तुम्हारी इज़्ज़त करते थे।
तुम भूतकाल में कह रहे हो।
मेरा वह मतलब नहीं है।
हाँ, कोई बात नहीं।
मुझे पता है तुम क्या कहोगे।
किसने सबसे बड़ा सौदा सफल किया? किसकी वजह से सबसे बड़ा घाटा हुआ?
किसे पदोन्नति मिलेगी?
मैं मानता हूँ, मैं ख़ुद भी यही बातें किया करता था।
तुम भूतकाल में कह रहे हो।
जानना चाहोगे मैं यहाँ कैसे पहुँचा? क्या हुआ था?
हाँ। मुझे जानने की जिज्ञासा है।
मैंने शादी की।
दो बच्चे हुए।
शहर में एक घर खरीदा, देश में एक घर खरीदा।
जल्दी ही, चेक में शून्य की संख्या अब कोई खेल लगना
बंद हो गई।
वह उत्तरजीविता लगने लगी।
तो…
मैंने कुछ बुरे निर्णय लिए…
आँकड़ें घटने लगे।
मैं बेचैन हो गया, कुछ और ग़लत निर्णय ले डाले।
और जबकि यह सब हो रहा था,
मेरी पत्नी, जिसके पास प्रिंसटन से डिग्री थी, उसने ज़िंदगी में कभी काम नहीं किया,
वह शिकायत करने लगी कि मैं कभी घर पर नहीं होता हूँ।
पर जब घर पर होता हूँ, मेरा ध्यान भटका हुआ रहता है।
तो एक दिन सुबह को
आँखों में वाइसीन डालने के बाद, ऑफ़िस तक 49 मिनट का सफ़र तय करने हेतु
कार में चढ़ रहा था
और तभी उसने मुझे बताया कि वह मुझे छोड़ रही है।
मैंने उससे कहा घर लौटने पर हम इस पर बात करेंगे,
उसने कहा कि बात करने को कुछ नहीं बचा है।
तो मैंने उससे पूछा कि वह दस सालों की शादीशुदा ज़िंदगी कैसे त्याग सकती है।
और उसने मुझसे पूछा कि कैसे मैंने ध्यान ही नहीं दिया
कि उसके बाल भूरे से सुनहरे रंग के हो गए थे।
हाँ, मेरा शादीशुदा जीवन तबाह हो गया।
फिर मेरा करियर भी। और इस तरह, मैं यहाँ पहुँच गया।
तो क्या कहते हो, गॉडज़िला या सुपरमैन?
क्या जापान आख़िरकार
अमरीका को पछाड़ देगा?
वैसे, सच कहूँ तो, मुझे इस सवाल में दिलचस्पी नहीं है।
तुम मज़ाक कर रहे हो? हम तुम्हारे वेतन की बात कर रहे हैं, सॉलोमन।
तो जापानी डॉलर खरीद रहे हैं
और अमरीका डोइच मार्क्स ले रहा है
और जर्मन स्टर्लिंग जमा कर रहे हैं और यही सिलसिला जारी है।
मुद्दा यह है कि दुनिया भर में पैसा इतनी तेज़ी से घूम रहा है
कि व्यक्तिगत मुद्राएँ लगभग अप्रासंगिक हो जाती हैं।
-यह मुद्रा विभाग से कहो। -देश अप्रासंगिक हो जाते हैं।
क्या कह रहे हो?
बस यही मायने रखता है, सच में,
कि अंत में तुम अपरिहार्य नुकसान से बचो।
तो इसीलिए तुम यहाँ आए हो?
अपरिहार्य नुकसान से बचने के लिए?
आप सभी मशीनों के साथ यही करते हैं?
नहीं। अब नहीं करता।
हमारा एक आदमी है जो रात को आता है।
पर क्या यह सही है?
मैंने भी यही पूछा था जब गोतो ने मुझे सच्चाई बताई थी।
मैं तुम्हारी उम्र का ही था।
कीलें ठीक करना।
यह सभी करते हैं।
और ठीक न करके इकलौते मूर्ख नहीं बन सकते।
ज़्यादातर लोग सोचते हैं कि अगर वे हैंडल को ठीक से झटका दें, तो वे जीत जाएँगे।
पर परिणाम पर उनका नियंत्रण नहीं रहता है। बिल्कुल नहीं।
और न ही हमारा नियंत्रण रहता है।
कीलें ठीक करने से परिणाम नहीं बदलेंगे। हम ऐसा नहीं करते हैं।
हम बस उन्हें प्रोत्साहित करते हैं। इसका यही उद्देश्य है।
पर "लालची मत बनो," गोतो हमेशा यही कहता था।
जब वे हारें, उनका दर्द महसूस करो।
जब वे जीतें, उनकी ख़ुशी महसूस करो।
चालों देखें तुमने कैसा काम किया।
स्वागत है!
न्यू ग्रैंड वेगास
श्री बन्दो, मैं लोन के काग़ज़ात ले आई हूँ।
मुझे यह काम पूरा करना होगा।
कृपया सारी संख्याएँ जाँच लें।
चार सौ मिलियन येन। यह सही है।
मैं यह तुरंत बैंक ले जाऊँगी।
क्या लोन में कोई समस्या होगी?
बिल्कुल नहीं।
आप कुछ ही हफ़्तों में इमारत बनाना शुरू कर सकेंगे।
बधाई हो।
बहुत-बहुत धन्यवाद।
तो यह…
यह भद्दा, छोटा सा ज़मीन का टुकड़ा…
एक बिलियन।
तुम मज़ाक कर रहे हो?
वह तीन प्रस्ताव ठुकरा चुकी है। मज़ाक बहुत हुआ।
उसे ऐसा प्रस्ताव देंगे कि वह ठुकरा नहीं सकेगी।
पाँच साल पहले, तुम जैसा सफल कर्मचारी बिल्कुल नहीं हिचकिचाता।
तुम जानते हो यह सच है।
हाँ। ठीक है। ठीक है, हाँ।
रुको। तुम उससे बात नहीं करोगे?
करूँगा, पर मैं तुम्हारे साथ नहीं जाऊँगा।
सुन्जा। सुन्जा!
मैडम, आज मेरे पास ज़्यादा पैसे नहीं हैं।
यह उनकी तरफ़ से तोहफ़ा है।
किनकी तरफ़ से?
ज़िले के नए मछलियों के दलाल की तरफ़ से।
जिनके पीछे सारी लड़कियाँ दीवानी हो गई हैं।
मैं भी हैरान थी।
मुझे जापान का नहीं पता, पर यहाँ यह करना…
यह शर्मनाक है।
-और तुम्हारी जैसी एक अच्छी लड़की के लिए। -मैडम, कृपया संभालकर बोलिए।
मैं इस आदमी को नहीं जानती।
उनका मुझसे कोई रिश्ता नहीं है।
मैं यह तोहफ़ा स्वीकार नहीं कर सकती।
मैं वापस टोक्यो लौटकर गेम देखने के लिए बेसब्र हूँ।
एक शानदार खिलाड़ी है, जो बेब रुथ जितना ही अच्छा है!
-मैं ऐसे खिलाड़ी के बारे में कभी नहीं सुना। -क्योंकि तुम्हें कुछ नहीं पता।
ए। तुम कहाँ जा रही हो? वह सामान भारी लगता है।
तुम प्यारी हो।
मैं सामान उठाने में मदद करूँ?
माफ़ करना, मुझे समझ नहीं आया। मुझे मेरी नाव पकड़नी है।
सुनो। उनकी भाषा तक मुझे घटिया लगती है।
उन बैगों में क्या है?
मेरी माँ परेशान होगी। मुझे जाना होगा।
बस करो!
अब मैं समझा। तुम सबसे बू आती है क्योंकि तुम ये भद्दी चीज़ें खाते हो।
हमारे कुत्ते भी ये चीज़ें नहीं खाते हैं।
कौन शर्त लगाना चाहेगा?
यह या उसके? कौन बड़े हैं?
चलो देखें।
तुम क्या कर रहे हो? रुको!
-ए, तुम क्या कर रहे हो? -उसे छोड़ो!
बस करो!
कोई मदद करो! मदद करो!
रुको! कृपया, नहीं!
मुझे जाने दो!
बदमाश कहीं के।
तुम मरना चाहते हो?
पर अगर तुम यहाँ मरे,
कोई तुम्हारा शोक नहीं मनाएगा।
जल्दी करो। माफ़ी माँगो।
वरना तुम्हें पता है क्या होगा।
और नीचे।
कृपया हमें माफ़ कर दो।
हम घिनौने हैं!
कृपया, हमें घर जाने दो।
हमें माफ़ कर दो!
कह दो अगर तुम संतुष्ट नहीं हो।
ये तब तक गिड़गिड़ाएँगे जब तक तुम संतुष्ट नहीं होती।
निकलो यहाँ से।
वे दोबारा तुम्हें परेशान नहीं करेंगे।
आपने उन लड़कों से क्या कहा?
अगर उन्होंने तुम्हें दोबारा परेशान किया, तो मैंने उन्हें मार डालूँगा
और उनकी लाशें कुत्तों को खिला दूँगा।
मैंने तुम्हारा मन शांत करने के लिए यह कहा।
मैं भूल गया था कि यह देश कितना सुंदर है,
कितना जीवंत है,
कितना शक्तिशाली है।
आप कितने साल दूर रहे?
चौदह साल।
मैंने यहाँ के बदले वहाँ ज़्यादा समय बिताया।
चिंता मत करो, मैं तुम्हें चोट नहीं पहुँचाऊँगा।
क्या आप यह शर्ट फेंक देंगे?
मैं ऐसा क्यों करूँगा?
तुम अजीब लड़की हो।
पर वह मैं नहीं हूँ जो लोगों को कुत्तों को खिलाने की बात करती है।
कल इसे मेरे पास ले आइएगा। मैं लंच से पहले धो दूँगी।
दादीजी,
आपको परेशान करने के लिए माफ़ी चाहूँगा, पर मैं आपसे बात करना चाहता था।
तुम क्या बेचने आए हो?
मैं खरीदने आया हूँ।
वे धोखेबाज़ बड़े हताश होंगे।
उन्होंने तुम्हें कहाँ से ढूँढा?
मैं ही उनके पास गया था।
तुमने ऐसा क्यों किया?
मानना पड़ेगा, तुम ज़िद्दी हो।
कृपया इसे खोलिए।
इन्हें इसी आकार में उगाया जाता है।
उगाया जाता है?
पर, इनका स्वाद भद्दा है।
फिर भी, इनकी कीमत 9,000 येन है।
नौ हज़ार येन!
तुम ज़रूर पागल होगे।
दादीजी।
सन 1955 में, आपने यह संपत्ति 4,000 येन में खरीदी थी।
यह इस तरबूज़ की कीमत से आधे से भी कम है।
अगर आप बेचने के लिए राज़ी होती हैं,
तो हम आपको एक बिलियन येन देंगे।
जवान होने के बावजूद, तुम अच्छी कोरियाई बोलते हो।
अमरीका जाने के बाद मैं थोड़ी-बहुत भूल गया।
तुम मेरे बच्चों से अच्छा बोलते हो।
मेरे पति कुछ सालों पहले चल बसे।
वह नहीं चाहते थे कि वे वह भाषा सीखें।
और अब मेरे अपने बच्चे
वह भाषा नहीं जानते जिसमें उनकी माँ सपने देखती है।
आपको ज़रूर इससे दुःख होता होगा।
तुम्हें कोरियाई किसने सिखाई?
मेरी दादी ने।
मेरी माँ बचपन में ही चल बसीं।
मेरे पिताजी घंटों काम करते थे।
मेरी दादी ने ही मेरा पालन-पोषण किया।
शायद उनका जीवन भी कठिन रहा होगा।
अपने परिवार का पोषण करने के लिए,
वह दिन-रात काम करती थी, किमची बेचते हुए,
अपनी ठेलागाड़ी धकेलती रहती थी।
मिर्च से उनका हाथ जल जाता था।
बहुत हुआ।
किस परिवार ने कठिनाइयाँ नहीं झेलीं?
मुझे सच बताओ।
जब बूढ़े लोग कठिनाइयाँ सहने की बातें करते हैं,
तो यह उबाऊ नहीं लगता?
क्या यही मुद्दा नहीं है?
हम पर बोझ डालना?
अपने बच्चों के बारे में सोचिए। प्रस्ताव स्वीकार कीजिए।
कभी स्कूल गई हो?
तुम पढ़-लिख सकती हो?
मेरे पिताजी ने मुझे स्कूल भेजने की बहुत कोशिश की,
पर माँ को इसमें कोई फ़ायदा नहीं दिखा।
बुरा हुआ।
सही हुनर अर्जित करके,
तुम इस जगह से निकल सकती थी।
मैं ऐसा क्यों चाहूँगी?
यह मेरा जन्मस्थान है, मेरे माता-पिता का घर है।
और तुम्हें यही जीवन चाहिए?
मैंने सोचा नहीं था कि मेरी बातों से तुम्हें इतनी ठेस पहुँचेगी।
मुझे पता है कि मैं गरीब और अशिक्षित हूँ।
आपकी और जियुन की तरह मेरे पास कभी विलासी चीज़ें नहीं होंगी,
पर इससे आपको मेरा मज़ाक उड़ाने का हक़ नहीं मिलता है।
मैं इसकी अनुमति नहीं दूँगी।
मुझे यहाँ नहीं होना चाहिए।
चलो भी।
मैं बस पूछ रहा हूँ क्या तुम्हारे भी सपने हैं।
मैं भी कभी तुम्हारी तरह गरीब था।
विश्वास करो या न करो,
पर तुमसे ज़्यादा गरीब था।
पर फिर भी, मेरे अपने सपने थे।
और मैंने किसी को भी उन्हें ख़ुद से छीनने नहीं दिया।
हम यहाँ योंगडो में हैं।
यह जापान है।
ओसाका यहाँ है।
मैं यहीं रहता हूँ।
वहाँ ऐसी कोई चीज़ नहीं जो उपलब्ध न हो।
अमरीका से आए सबसे मीठे संतरे।
ताइवान से केले।
फ़्रांस से आई बेहद सुंदर कैंडी।
लगभग हर घर में बिजली है।
और बिजली से चलने वाले हीटर तुम्हें सर्दियों में गर्म रखते हैं।
इलेक्ट्रिक ट्रेनें तुम्हें शहर के हर कोने में ले जाती हैं।
और रात को, लाइटें जलती हैं
और अद्भुत परछाइयाँ बनाती हैं।
यह चमत्कार है, सच में।
तो कल्पना करो कि अगर ओसाका में वह सब कुछ है,
तो बाकी की दुनिया में क्या है?
मंचूरिया में।
चीन में।
यूरोप में।
और पृथ्वी के उस पार…
अमरीका में।
मैं एक बार वहाँ गया था।
वहाँ क्या है?
सब कुछ। और कुछ नहीं।
तुम्हें क्या दिख रहा है?
तुमने कहा कि यह जापान है?
और हम यहाँ हैं?
दिलचस्प।
क्या दिलचस्प है?
शायद…
मैंने हमेशा से कल्पना की थी कि वे हमसे आकार में बड़े होंगे।
जैसे कोई विशाल मुँह हो जो निगलने को तैयार हो।
पर इससे तुम्हें क्या समझ आता है?
हमें उन्हें स्वीकारने की ज़रूरत नहीं है।
हम उन्हें हरा सकते हैं।
सुन्जा,
मैं वापस आना चाहूँगा।
जब तुम कपड़े धो रही होगी।
क्या मैं आ सकता हूँ?
आज इनका स्वाद अलग था।
वे कड़वे थे।
उस दिन तुमने जियुन का ज़िक्र किया था।
क्यों?
मुझे नहीं करना चाहिए था।
जो मेरे पास नहीं है, उसके लिए उसे दोष देना सही नहीं है।
क्यों नहीं?
उसने ख़ुद से कुछ नहीं कमाया है।
पर जियुन और उसके जैसे लोगों को एक कठोर एहसास होने वाला है।
आप ऐसा क्यों कह रहे हैं?
उसके पिता की संपत्ति पर बहुत अधिक कर बकाया है।
इसलिए बहुत जल्द उसकी ज़मीन ज़ब्त की जाएगी।
यह उचित नहीं है कि किसी से भी उनकी संपत्ति छीनी जाए।
तुम भी बाकियों की तरह बेवकूफ़ सुनाई पड़ती हो।
आपको वफ़ादारी की कोई भावना महसूस नहीं होती है?
बिल्कुल नहीं।
तुम्हें भी नहीं होनी चाहिए।
हर जगह लोग धूर्त हैं।
तो फिर…
आप यहाँ क्यों हैं
अगर अब जापान ही आपका घर है तो?
जब मैं छोटा था, मैं खाली हाथ निकला था।
अब जब मैं सफल हूँ, मैं यहाँ लौटकर देखना चाहता था…
कि जो परछाई मैं पीछे छोड़ गया था…
वह अब भी मौजूद है या नहीं।
शायद, यह बेवकूफ़ी है।
तो क्या वह अब भी यहीं है, आपकी वह परछाई?
आप क्या कर रहे हैं?
जब मैं छोटा था,
मेरे पिताजी और मेरे पास बस एक-एक जोड़ी कपड़े थे।
हर रात, मैं उन्हें धोकर रात भर सूखने के लिए लटकाता था।
सुबह वे नम रहते थे और हमें वैसे ही उन्हें पहनना पड़ता था।
एक बार,
मुझे गीले कपड़ों को जल्दी सुखाने के लिए आग के पास रखने का
बढ़िया विचार सूझा।
मैंने खाना पकाने में ध्यान दिया।
मुझे अब भी साफ़ याद है।
तुम्हें जौ को हिलाते रहना पड़ता है ताकि वह जले न।
पर हिलाते हुए, मुझे एक महक आई।
जब मैं बाहर भागा,
मैंने पिताजी की कमीज़ की आस्तीन में…
इतना बड़ा छेद देखा।
पूरी तरह जल गया था।
उस रात मुझे बहुत डाँट पड़ी।
अब आपके पिताजी कहाँ हैं?
वह चल बसे।
अरसा पहले।
दुनिया में इतनी बारिश क्यों है?
और सारी बारिश योंगडो में ही क्यों गिरती है?
सीओल में क्यों नहीं गिरती?
या जापान?
या चीन में?
सुन्जा!
आओ हमारी मदद करो।
तुम्हें क्या हुआ है?
आपकी बेटी नहीं चाहती कि उसे ढूँढा जाए,
वरना मेरे पास आपके लिए कोई जानकारी ज़रूर होती।
तो फिर, कुछ पता नहीं चला?
पर ज़रूर कुछ तो पता चला होगा।
कुछ भी!
कोई ज़रूरी जानकारी नहीं मिली।
तो वह बस ग़ायब हो गई और हमें कुछ पता नहीं चला?
एत्सुको, कार में मेरा इंतज़ार करो।
मैं इन्हें पैसे दे दूँगा।
मुझे पता था कि मुझे कोई उम्मीद नहीं रखनी चाहिए थी, सिवाय पैसों की बर्बादी की।
यह मुझ पर छोड़ दो।
मदद के लिए धन्यवाद।
तो…
तुम्हें क्या पता चला?
सुर्यास्त के समय,
परंपरा के अनुसार सम्राट को उनके माता-पिता के बग़ल में दफ़नाया गया।
कुछ निजी सामानों के साथ, उनका शरीर तीन ताबूतों में है।
वह आख़िरी बार टोक्यो में दिखी थी।
क्या?
इसका क्या मतलब है?
वह…
वह एक वेश्यालय में काम कर रही थी।
उसके कई ग्राहक थे।
हाँ?
हैलो?
तुम्हारी आवाज़ सुनकर बेहद अजीब लग रहा है।
हाना, यह सच में तुम हो?
क्या तुम सच में मेरी आवाज़ भूल गए?
और तुम्हारे लहज़े को क्या हुआ?
हाना, मुझे तुम्हारी बहुत याद आई।
मज़ाक मत करो।
पक्का तुमने अब तक मेरे बारे में सोचा भी नहीं था।
यह सच नहीं है।
बारिश होने से केवल यही अच्छी चीज़ मिलती है।
जंगल मशरूम से भरा होगा।
अभी?
क्यों नहीं?
कुछ घर भी ले जाना ताकि तुम्हारी माँ सूप बना सके।
पर लॉन्ड्री।
अब हम दो हैं।
केवल आधा समय लगेगा।
तुम्हें मेरा नंबर कैसे मिला?
हर कोई मुझे कम आँकता है।
तुम भी।
तुम कहाँ हो?
इतने उबाऊ सवाल।
इसके बजाय पूछो, क्या मैं अब भी सुंदर हूँ।
क्या तुम अब भी सुंदर हो?
अगर मैं आँखें बंद करूँ,
मैं अब भी कभी-कभी हम दोनों को देख सकती हूँ।
हम उम्मीदों से भरे थे, है न?
हम बच्चे थे।
नहीं, यह सच नहीं है।
हम समझदार थे, और हम आज़ाद थे।
कृपया, मुझे बताओ तुम कहाँ हो।
अगर मैंने तुम्हें बताया, तो भी तुम्हें समझ नहीं आएगा मुझ तक कैसे पहुँचना है।
मैं तुम्हें ढूँढ लूँगा।
मैं अँधेरे में खो गई हूँ, सॉलोमन।
मैं यहाँ इतने समय से हूँ कि मुझे पता भी नहीं कि बाहर कैसे निकलूँ।
यहाँ तक कि तुम भी…
मुझे ढूँढ नहीं सकते।
श्रीमती एत्सुको तुम्हें ढूँढ रही हैं।
उन्हें कुछ मत बताना।
अगर तुमने बताया, तो कसम से, मैं दोबारा कभी फ़ोन नहीं करुँगी।
पर तुम अब भी उनके सपनों में आती हो।
मैं फ़ोन रख दूँगी! मैं सच कह रही हूँ।
तुम क्यों चली गई? तुम हमें छोड़कर क्यों गई?
वह मेरा फ़ैसला नहीं था, तुम यह जानती हो!
मैं जाना नहीं चाहता था।
मैं तुम्हें छोड़कर नहीं जाना चाहता था!
पर अच्छा हुआ कि तुम चले गए।
अब तुम अमरीकियों जैसी बातें करते हो।
और वह महिला, जो तुम्हारे बग़ल में है,
तुम उसके प्रति आकर्षित हो, है न?
पर मुझे उन जैसी लड़कियों से नफ़रत है।
क्या तुम मुझे देख रही हो?
नहीं, अभी नहीं।
मुझे नींद आ रही है।
रुको!
मुझे तुम्हें काफ़ी कुछ बताना है।
जो मैं किसी से नहीं कह सकता।
यह सुनकर अच्छा लगा कि तुम्हें अब भी मेरी ज़रूरत है।
मुझे बेहतर महसूस हुआ।
तुम कहाँ हो?
मैं दोबारा फ़ोन करुँगी।
कब?
जब भी कर पाई।
हाना?
उप-शीर्षक अनुवादक: मून कलिता